மோர்பி

மோர்பி (Morbi or Morvi), இந்தியா, குஜராத் மாநிலத்தின்  மோர்பி மாவட்டத்தின் நிர்வாகத் தலைமையிடம் மற்றும் நகராட்சி மன்றமாகும். இந்நகரம் மச்சு ஆற்றாங்கரையில், சௌராஷ்டிர தீபகற்பத்தில் அமைந்துள்ளது. இது ராஜ்கோட் நகரத்திலிருந்து 60 கி. மீ., தொலைவில் உள்ளது.

இந்நகரத்தில் மச்சு ஆறு பாய்கிறது. பருத்தி, தானியங்கள் முக்கிய வேளாண்மைப் பயிர்களாகும்.

ராஜபுத்திர ஜடேஜா மன்னர் குலத்தினர் இந்நகரை தலைநகராகக் கொண்டு, இந்தியா விடுதலைக்கு முன் வரை ஆண்டனர். ..

பொருளாதாரம்
மோர்பி நகரம், இந்தியாவின் பீங்கான் பொருட்கள் உற்பத்தியில் 70 விழுக்காடும், உலக அளவில் 5 விழுக்காடும் கொண்டுள்ளது. . இந்தியாவில் தயாரிக்கப்படும் சி எப் எல் மின் விளக்குகள் உற்பத்தியில் 80 விழுக்காடு வரை மோர்பி நகரத்தில் உற்பத்தி செய்யப்படுகிறது. மோர்பி, சுவர் கடிகார உற்பத்தியில் முன்னிலை வகிக்கிறது.

போக்குவரத்து வசதிகள் 
தேசிய நெடுஞ்சாலை எண். 8ஏ மற்றும் மாநில நெடுஞ்சாலை எண். 7, குஜராத் மாநிலத்தின் பிற பகுதிகளை, மோர்பி நகரத்துடன் இணைக்கிறது.

மச்சு ஆற்றின் தொங்கு பாலம் விபத்து

30 அக்டோபர் 2022 அன்று சாத் பூஜையின் போது மோர்பி நகரத்தின் மச்சு ஆற்றின் குறுக்கே கட்டப்பட்ட தொங்கு பாலம் அறுந்து விழுந்ததால், தொங்கு பாலத்தில் நின்றிருந்த 140 மேற்பட்டோர் பலியானர்கள்.

மேற்கோள்கள்

வெளி இணைப்புகள்

குஜராத் மாநிலத்திலுள்ள ஊர்களும் நகரங்களும்
மோர்பி மாவட்டம்